Paška, Pavol, predseda NR SR (2014-10-14):
Čiže navrhujete zaradiť bod programu, ktorý je – aké to má číslo? – 33, na koniec programu. Dobre, budeme hlasovať teraz o návrhoch. Najprv o návrhoch, ktoré som predniesol v úvode. Najprv o návrhu, aby sme o bodoch 6, 7 z pôvodného návrhu, ktoré predkladá pán podpredseda vlády a minister vnútra Robert Kaliňák, rokovali vo štvrtok o 9.00. (Hlasovanie.) 137 prítomných, 109 za, 2 proti, 24 sa zdržalo, 2 nehlasovali. Tento návrh na zmenu sme schválili. Ďalší návrh, ktorý som predniesol, bol, aby sme na základe dohody zo stretnutia s predstaviteľmi vedení poslaneckých klubov rokovali o návrhu novely ústavy, ktorý predkladá v zastúpení vlády minister životného prostredia, rokovali v piatok o 9.00 hod., a potom, aby sme rokovali o bode č. 2 z pôvodného programu, ktorý predkladá pán minister hospodárstva Pavol Pavlis, a je to vládny návrh zákona o energetickej efektívnosti. (Hlasovanie.) 136 prítomných, 117 za, 1 proti, 18 sa zdržalo. Tieto návrhy sme schválili. Pán poslanec Kaník žiada od ministra hospodárstva informáciu o vývoji a stave podnikateľského a zamestnávateľského prostredia na Slovensku. (Hlasovanie.) 138 prítomných, 58 za, 48 proti, 30 sa zdržalo, 2 nehlasovali. Návrh sme neschválili. Pán poslanec Beblavý žiada rokovať o bode 81 v piatok 24. októbra o 9.00 hod. (Hlasovanie.) 137 prítomných, 59 za, 62 proti, 16 sa zdržalo. Návrh sme neschválili. Pán poslanec Mihál žiada zlúčiť rozpravu k bodom 10 a 38, je to Zákonník práce, sú to dva návrhy. (Hlasovanie.) 139 prítomných, 133 za, 1 proti, 4 sa zdržali, 1 nehlasoval. Tento návrh sme schválili. Pán poslanec Huba navrhol dve zmeny, žiada, a opravte ma, pán poslanec, ak to budem zle interpretovať, informáciu od vlády, ako prebiehajú rokovania vlády Slovenskej republiky a Európskej komisie o programe čerpania na roky 2014 až 2020, poprosím vás, o príprave operačných programov. Čiže budeme najskôr hlasovať o tomto návrhu. (Hlasovanie.) 137 prítomných, 58 za, 3 proti, 76 sa zdržalo. Tento návrh sme neschválili. Ten druhý návrh, pán poslanec žiada informáciu od vlády, alebo teda informáciu o aktivitách vlády v súvislosti s vyjednávaním o partnerskej Transatlantickej dohode o voľnom obchode. (Hlasovanie.) 139 prítomných, 60 za, 2 proti, 77 sa zdržalo. Návrh sme neschválili. Pán poslanec Matovič žiada, aby sa bod 49 programu predradil pred bod 32. (Hlasovanie.) 138 prítomných, 57 za, 64 proti, 17 sa zdržali. Návrh sme neschválili. Pán poslanec Mičovský žiada zaradiť do programu 39. schôdze tzv. Zelenú správu o stave lesného hospodárstva na Slovensku za rok 2013. (Hlasovanie.) 139 prítomných, 60 za, 8 proti, 71 sa zdržalo. Návrh sme neschválili. Pán poslanec Hraško žiada od ministra spravodlivosti, od predsedu vlády, pardon, od predsedu vlády správu o odpúšťaní dlhov samosprávam. (Hlasovanie.) 139 prítomných, 59 za, 63 proti, 16 sa zdržalo, 1 nehlasoval. Návrh sme neschválili. Pán poslanec Hlina žiada zaradiť nový bod od pána ministra spravodlivosti – správu o reštrukturalizácii veľkých spoločností a ochrane malých veriteľov. (Hlasovanie.) 139 prítomných, 62 za, 5 proti, 70 sa zdržalo, 2 nehlasovali. Návrh sme neschválili. Pán poslanec Poliačik žiadal ministra školstva, správu o dôvodoch odvolania vedenia Juventy a menovania nového vedenia. (Hlasovanie.) 140 prítomných, 51 za, 58 proti, 31 sa zdržalo. Návrh sme neschválili. A pán poslanec Matovič žiadal zaradiť alebo preradiť bod 33 programu na koniec programu 39. schôdze. (Hlasovanie.) 139 prítomných, 59 za, 72 proti, 8 sa zdržali. Ani tento návrh sme neschválili. Hlasovali sme o všetkých návrhoch na zmenu a doplnenie. Ešte pred tým, ako budeme hlasovať o návrhu programu 39. schôdze ako o celku, dovoľte pozdraviť na balkóne milých seniorov z Malaciek, ktorí pozorne sledujú naše rokovanie. (Potlesk.) Vitajte. Budeme teraz, dámy a páni, hlasovať o návrhu programu 39. schôdze ako celku so schválenými doplneniami a zmenami. (Hlasovanie.) 130 prítomných, 79 za, 3 proti, 45 sa zdržalo, 3 nehlasovali. Konštatujem, že sme schválili program 39. schôdze. Ešte, dámy a páni, tak ako obvykle vás chcem informovať, že hlasovať budeme dnes o sedemnástej hodine, v ďalších rokovacích dňoch o jedenástej a o sedemnástej, pokiaľ samozrejme Národná rada v pléne nerozhodne inak. Ďakujem pekne. Pán poslanec Brocka? Nie. Pristúpime k prvému bodu, je to prvé čítanie o vládnom návrhu zákona Slovenskej národnej rady č. 330 o pozemkových úpravách, je to tlač 1210. Poprosím pána ministra pôdohospodárstva a rozvoja vidieka Ľubomíra Jahnátka, aby uviedol návrh. (Rokovanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 1210.)